**María José Álvarez Mezquíriz** (Bilbo, Bizkaia,1957) Eulen Taldeko enpresaburu exekutibo bilbotarra da.

Biografia
---------

Bilbon jaio zen. Gurasoak María Mezquíriz Gancheguiren eta Davíd Álvarez Díez ziren. Sei neba-arreba ditu. Zuzenbidean lizentziatua da Madrilgo Complutense Unibertsitatean eta Zuzenbide komunitarioan diplomatua, Lovainako Unibertsitate Katolikoan (Belgika). Enpresa Institutuko Kanpo Merkataritzako Masterra du.

Ibilbide profesionala
---------------------

Eulen Taldea 1962an sortu zuen aitak Bilbon. Eulen taldearen enpresan hasi zen lanean hogeita lau urte zituela, absentismoari buruzko estatistika eginez. Urte askoan aritu zen produkzioan, altak, bajak, batzordeekin bilerak, zerbitzuak antolatu eta muntatzen. Hainbat erantzukizun-postutan egon zen Taldean, eta aholkularitza juridikoko zuzendari laguntzaile izan zen. 1993an auditoretza eta kontrol saila sortu zuen. Leongo ekialdeko mendian haragi-gune integral baten proiektua abian jartzeaz arduratu zen. Haragi-proiektua, Hannover 2000ko nazioarteko erakusketako landa-garapeneko proiektuaren adibide zen. DEMASA enpresako zuzendari nagusia, Taldearen Erdialdea eremuko zuzendari nagusia, Taldeko nazioarteko harremanetarako lehendakaritzaren albokoa, Kalitatearen Kudeaketako zuzendaria ere izan zen. 2010ean Eulen Taldeko lehendakariorde izendatu zuten, eta administrazio-kontseiluko kide izan zen. 2017az geroztik, zerbitzu-enpresetako Eulen Taldeko presidentea da.

### Emakume enpresaburu aberatsenetakoa

Eulenen egungo presidenteak 2017az geroztik kontrolatzen du enpresaren kapitalaren gehiengoa, Daval sozietate instrumentalaren bidez, haren aitaren eta fundatzailearen jaraunspenaren banaketa notarialki formalizatu ondoren. Dirutza, Gaztela eta Leongo lehena, Forbes-en arabera, 225 milioi eurokoa zen. Espainiako emakume aberatsenetakoa da. Enpresaburu ezezaguna bada ere, 86.000 langile baino gehiagoren ardura du, 14 herrialdetan ari dira eta 7.000 bezero ditu. Denetarik egiten dute: garbiketa, segurtasun, logistika, telemarketina, zerbitzu soziosanitarioak, mantentze-lan integralak, aldi baterako lana eta ingurumena.

Sariak eta aintzatespenak
-------------------------

* 1999. Emakume Enpresarien Espainiako Federazioak aukeratu zuen Urteko Emakume Enpresaria.
* 2001. Gaztela eta Leongo Erkidegoko enpresa ekimenaren saria.
* 2003. Emakume Zuzendarientzako Montblanc saria.
* 2006. Leongo Enpresa Zirkuluak Urrezko Zirkulua eman zion.
* 2017. Espainiako Merkataritza Ganberak -Estatu Batuek Business Leader of the Year gisa onartua.
* 2019. 2019 enpresaburua, lidergoagatik.

Erreferentziak
--------------

1. 1 2   Estepa, Pedro.  (2021-05-15). «María José Álvarez Mezquíriz: "El principal activo de una empresa es el capital humano"» *Forbes España*.
2. 1 2 3 4 5 6 7 8   «GlobalCaballos» *www.globalcaballos.com*.
3. ↑   **(Gaztelaniaz)** «Quién es María José Álvarez Mezquíriz, la presidenta de Eulen que ha sido atacada en Madrid» *abc* 2022-11-15 (Noiz kontsultatua: 2023-02-23).
4. 1 2   «La empresaria más desconocida de España: así es María José Álvarez, la presidenta de Eulen — idealista/news» *www.idealista.com*.
5. ↑    *María José Álvarez – Congreso 2022.* .
6. ↑   **(Gaztelaniaz)** Ponferrada, Diario de León | Noticias de León, Bierzo y.  (2022-11-15). «¿Quién es María José Álvarez?» *Diario de León | Noticias de León, Bierzo y Ponferrada* (Noiz kontsultatua: 2023-02-23).
7. ↑   **(Gaztelaniaz)** «La empresaria más desconocida de España: así es María José Álvarez, la presidenta de Eulen — idealista/news» *www.idealista.com* (Noiz kontsultatua: 2023-02-23).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q115381228

 |

* Wd Datuak: Q115381228